Republikken Mordovias flagg

Republikken Mordovias flagg er vannrett delt i rødt, hvitt og blått, eller med andre ord Russlands farger. Den midtre hvite stripen er bredere enn de to ytre og har et rødt solsymbol i midten (1:2:1). Solsymbolet består av fire elementer, noe som skal representere hver av de fire stammene hos mordvinerne. Flagget er i forholdet 1:2. Det ble innført 30. mars 1995. 

Solysmboler forekommer i en rekke flagg for russiske republikker, flere av dem med beslektede befolkninger: Tsjuvasjia, Ingusjetia, Mari El, Khakasia.

Litteratur
Vetry Peremen – Flagi i Gerby Respublik Rossii, Winds of Change – Flags and Coats of Arms of the Russian Republics, 1996
I. S. Smetannikov: Gerby i Flagi subektov Rossijskoj Federatsii – The Arms and Flags of the Subjects of the Russian Federation, 2003

Mordovias flagg